af denne Contourtegning af de senere Lemmer; jeg har Intet 
seet, der kunde tyde paa, at de begynde som smaa Vorter, 
og de første Spor af Extremiteterne hæve sig kun yderst 
lidt over Embryonalplettens Overflade. Benenes Basalpartier 
udvikles først paa hver Side af en aaben Stribe, og derefter 
voxer deres Begrændsningsfure, saa” at den kommer til at 
omskrive hele Benet. Næsten samtidigt med Anlægget af 
Benenes ydre Contourer antydes ogsaa deres Leddeling ved 
fine Furer... Anlæggene til Aarerne [s] ere saa store, at de 
beskrive en Bue langs hele Randen af Embryonalpletten og 
saaledes omkredse saavel Munddelene som Benene. I den 
Hovedet modsatte Pol af Embryonalpletten , tæt ved dennes 
Rand, sees en lille conisk Figur [q], der utvivlsomt er Anus 
og den begyndende Rectum, der kgesom hos andre Arthro- 
poder opstaaer ved en Indkrængning i den embryonale 
Dannelsesmasse. — Ernæringsblommen er, som allerede nævnt, 
paa dette Stadium en Samling af tæt sammenpakkede, uregel- 
mæssigt kantede, svagt okkergule Oliekugler [Fig. Y9d]. 
Æggeformen forsvinder, Embryet træder tyde- 
ligt frem. — Paa det næste Udviklingstrin, som jeg har 
havt for mig, kan man neppe mere kalde Objectet Æg [Fig. 10]. 
Det har nemlig ikke længere den regelmæssigt afrundede 
Form, og Embryonaldelene have Overvægten over Blommen ; 
Hovedet er traadt noget frem, og en svag Indbugtning skiller 
det fra den øvrige Del af Fosteret. Dette viser forøvrigt 
ikke andre Fremskridt fra det foregaaende Stadium, end at 
Lemmernes tidligere kun svagt tegnede Omrids nu ere blevne 
til dybe Furer, saa at alle de anlagte Extremiteter træde 
tydeligere frem; men deres Leie er uforandret. Embryonal- 
delens indre Masse har et finkornet Udseende, og de store 
Cellekjærner, der tidligere traadte saa tydeligt frem, sees 
ikke mere. Denne kornede Substants persisterer i det Indre 
af alle Organer, indtil Dannelsen af Muskler og andre Dele 
bliver tydelig. Blommen, der optager Størsteparten af det 
endnu kugleformede Parti, som ligger bagved Hovedet, strækker 
sig kun lidt ind i dettes øverste Del og viser en Structur, 
der tyder paa, at her er foregaaet en Omleiring af dens 
